NaiveNeuron/SloPal huggingface dataset:
Martinák, Ľuboš, poslanec NR SR (2012-10-16):
Pán predseda, v rozprave vystúpil jeden poslanec, ktorý však nepodal žiadny procedurálny návrh, a preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Remiášová, Anna, poslankyňa NR SR (2020-11-04):
Pán predsedajúci, dajte, prosím, hlasovať o návrhu zákona ako o celku v znení schválených pozmeňujúcich návrhov. Gestorský výbor odporúča schváliť.
B. Bugár, podpredseda NR SR: (2005-05-18):
(Hlasovanie.) Prítomných je 137 poslancov, za návrh 42, proti 59, zdržalo sa 35, nehlasoval 1. Tento návrh nebol prijatý. Nech sa páči.
Bugár, Béla, podpredseda NR SR (2018-06-13):
Ďakujem. Otváram rozpravu a pýtam sa, či sa hlási do rozpravy niekto ústne. Ako jediný pán poslanec Poliačik. Končím možnosť sa prihlásiť do rozpravy. Nech sa páči, máte slovo.
Figeľ, Ján, podpredseda NR SR (2015-04-22):
Ja dúfam, že raz sa k tomuto príbehu a čím skôr vyjadrí aj ten dotyčný pán Široký, už či starší alebo mladší, pretože je veľmi zaujímavé, ako za akcionára alebo akcionárov v tomto príbehu hovorí rokovanie a výsledok rokovania. Ja som presvedčený, že slová alebo odkazy, už či z Bahám alebo tu zo Záhorskej alebo z niektorého hotela, by veľmi napomohli vyjasniť, o čo v tejto novej väzbe má ísť. Pretože opakujem, socializujú sa tu riziká a náklady na reštrukturalizáciu a privatizuje výhoda, ktorá znamená oddlženie firmy a jej vyššiu bonitu do budúcnosti. Myslím si, že Široký tým získava.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 135 poslancov, za 128, proti žiadny, zdržalo sa 6, nehlasoval 1. Uvedený návrh sme schválili.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 137 poslancov, za 85, proti 6, 46 sa zdržalo. Uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Žiga, Peter, podpredseda NR SR (2024-10-02):
Ďalším vystupujúcim v rozprave je pán poslanec Dubovický.
Číž, Miroslav, podpredseda NR SR (2015-12-08):
Predsa len, pán poslanec, to býva zvykom, že si prečítame doma a diskutujeme o obsahu toho návrhu. Či by ste sa nechceli vrátiť...
Kleinert, Dana, poslankyňa NR SR (2024-04-19):
Ďakujem. A tak neviem, či my všetci ideme v protismere a iba pán Michelko ide ako inak, lebo akože všetci sa predsa zhodujeme na tom, že je to nejako nastavené vrátane teda aj zjavne pôvodného autora pána ministra kultúry za SMER, ktorý nejaký ten systém nastavil. Akože to, že čiže rada fondu, kde budú odborníci, ktorí budú tiež vlastne odborníci, tak ako v odborných radách fondu, tak sa bude, vlastne urobí rovnakú robotu, ako tie odborné komisie fondu, pretože sa chce na to pozrieť aj z pohľadu, že čo keď náhodou niečo teda nevybrali. Čiže vy, čiže tu vlastne vylučuje pán Michelko to, že niekto zavolá do rady fondu a povie: mám tam taký projekt, prosím ťa, mohol by si sa mi naňho pozrieť? Viem, že ešte neviem výsledky, ale môžem, môžeš sa na to, prosím ťa, pozrieť, lebo predsa len poistime to. A teraz bavíme sa o tom, že včera pán Michelko povedal, že 90 až 95 % bude teda podporených a ja sa teda pýtam, že odkiaľ to vie, a teda že však veď teda tu sa budú korigovať iba akože veci, ktoré sú do neba volajúce, citujem, ale veď vy hovoríte, že osem ľudí tam bude nominovaných z ministerstva kultúry. A to my nevieme, podľa akých kritérií to bude. To môže byť niekto, kto má dve deti, tri deti, sedem, kto je, býva v Kittsee alebo býva pri pánovi Michelkovi, to môže byť niekto, kto má dva obrazy jeleňov doma alebo naopak, ja neviem, nejakého iného autora, kto číta viac alebo menej, veď, akože to sú také veci, že tam potom vám vyjde rada, ktorá má nejaký vkus a tá rada bude podľa toho vkusu rozhodovať a podľa toho tá rada aj povie teda, že ako ja si myslím, že teda tuto nieže vy ste tu rozhodli veľmi dobre, milá odborná komisia, ale môžem povedať, že vy ste tu rozhodli úplne zle a ideme to celé akože nanovo a tým, čo ste dali, tak tým nedáme, a my zase naopak si myslíme, že by sme mali dať tým iným. Veď vy tu vytvárate akože také korupčné prostredie, že ja nerozumiem tomu, že nerozumiete takýmto základným argumentom, ktoré vám tu dávame.
Grendel, Gábor, podpredseda NR SR (2022-05-04):
Pani poslankyňa Drábiková.
Bagačka, Michal, poslanec NR SR (2015-12-21):
Ďakujem za slovo. Takže už tieto prvé dve vystúpenia sú zjavné, ako bude asi väčšina vypadať, teda nejaká dohoda je, na čo treba všetko poukazovať a podobne. Ale s čím nesúhlasím, je to, že teraz hovoríte, že nie je u nás, že je teda u nás bezpečne, bezpečné prostredie a podobne. Keď sa niečo udeje, tak potom na nás budete hovoriť, že kde ste boli, prečo ste nič neurobili? Chápem to z, ako z opozície, ale čo sa týka celkovej tej situácie, každý deň počúvame z úst aj európskych lídrov to, čo naša vláda, premiér hovorili pred dvoma, troma mesiacmi a teraz to vlastne mnohí opakujú. Nepočujeme každý deň, že musíme lepšie chrániť Schengen? Kedy sme to ako vláda a premiér hovorili? Už dávno. Kedy nepočúvame, že musíme lepšie identifikovať osoby? Riešiť prvotne migráciu v krajinách, odkiaľ utečenci prichádzajú? To sú všetko veci, ktoré teraz ako keby niekto vymyslel a pritom vláda, vláda hovorila o tom naozaj už dávno. A čo sa týka zákonov ako takých, ja som sa rozprával s obyčajným človekom, nie, nie ako niektorí tu OBYČAJNÍ ĽUDIA, ale s obyčajným človekom a ten mi povedal, že kto nerobí nič zlé, nemusí sa ničoho báť a nemusí sa báť ani takýchto opatrení. Ďakujem.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 143 poslancov, za 108, proti žiadny, zdržalo sa 34, 1 nehlasoval. Uvedený návrh sme schválili. Konštatujem, že sme schválili teda návrh novely Civilného sporového poriadku . Nasleduje hlasovanie o bode 94 programu, je to druhé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov (tlač 1368). Dávam slovo spoločnému spravodajcovi z výboru pre obranu a bezpečnosť poslancovi Marcelovi Mihalikovi, aby hlasovanie uvádzal. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov, tlač 1368.)
Pellegrini, Peter, predseda NR SR (2015-01-30):
S reakciou na faktické poznámky pán poslanec Hraško. Nech sa páči.
Simon, Zsolt, poslanec NR SR (2013-03-22):
Ďakujem za pochopenie, pán minister. Škoda, že sa to od výboru do dnešného dňa nestalo. Vítam tento krok. Ja si myslím, že v prípade, keď prídete v pondelok alebo v utorok pred hlasovaním, otvorí sa, otvoríte rozpravu opätovne, tak dovtedy sa bude dať pripraviť pozmeňujúci návrh, pokiaľ sa to dnes nepodarí. Pretože pokiaľ tento návrh zákona prejde tak, ako je v tejto chvíli, tak by to mohol byť naozaj problém. To, akú formu si zvolí politická strana SMER, je na jeho pleciach. Ďakujem pekne za pochopenie.
Bernaťák, Tibor, poslanec NR SR (2018-06-15):
Vážená pani podpredsedníčka, vážené kolegyne, kolegovia, skupina poslancov predkladá návrh na zmenu zákona o politických stranách. Bol už dlho diskutovaný, resp. ohlasovaný, veľa sa o ňom hovorilo, predpokladám, že veľmi veľa ľudí vie, o čo sa jedná. Tento zákon nie je proti niekomu, je o niečom, pretože aj tie kritériá a nastavenia sú také, že ho dokáže splniť akákoľvek politická strana v priebehu pár dní. Jedná sa nám hlavne o úpravu jednak počtu členov, ale to nie je najdôležitejšia otázka. Najdôležitejšia otázka a téma, ktorú chceme v tomto zákone riešiť, je transparentnosť nakladania s finančnými prostriedkami, ktoré strany v prípade, ak obdržia, teda dostanú vo voľbách viac ako 3 %, majú automatický nárok na príspevok zo štátneho rozpočtu a vzhľadom teda na to, že žiadna zo strán nesmie byť a nemôže byť chápaná ako nejaká súkromná firma jednej osoby, je nemysliteľné, aby nejaká jedna osoba rozhodovala o finančných prostriedkoch zo strany štátu, niekedy v objeme päť, desať, možno aj viac niekedy miliónov eur. Takže priorita návrhu zákona je stransparentniť financovanie politických strán, prípadne nakladanie s prostriedkami nás všetkých. Ďakujem.
Bugár, Béla, podpredseda NR SR (2019-10-24):
Pán poslanec Kotleba, nech sa páči, môžte reagovať.
Žiga, Peter, podpredseda NR SR (2023-11-15):
Ďalší v rámci rozpravy vystúpi pán poslanec Alojz Hlina.
Pleštinská, Zita, poslankyňa NR SR (2023-03-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre pôdohospodárstvo a životné prostredie a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní.
Laurenčík, Milan, podpredseda NR SR (2021-09-28):
Poslednú faktickú poznámku k príspevku pani poslankyne Anny Záborskej má pani poslankyňa Jana Bittó Cigániková.
Bugár, Béla, podpredseda NR SR (2017-10-13):
Nech sa páči, prezentujme sa a hlasujme. (Hlasovanie.) Prítomných 133, za 45, proti 5, zdržalo sa 83 poslancov. Návrh Národná rada neschválila. Teraz prosím pani predsedníčku výboru pre sociálne veci pani poslankyňu Bašistovú, aby uviedla hlasovanie o bode 60, teda o návrhu skupiny poslancov na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, tlač 725. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 725.)
Laššáková, Jana, podpredsedníčka NR SR (2012-06-21):
Posledným prihláseným do rozpravy je pán poslanec Blaha Ľuboš, ktorý nie je prítomný v sále, stráca poradie. Vyhlasujem rozpravu za skončenú. Chce k rozprave zaujať stanovisko, navrhovateľ? Pán podpredseda vlády a minister, nech sa páči, zaujmite stanovisko.
Kaliňák, Robert, poslanec NR SR (2011-04-05):
Ďakujem pekne. Vážený pán predsedajúci, ja som chcel pôvodne len dať návrh, že som sa hlásil, že to hlasovanie je neplatné, pretože pán poslanec Jurčík naozaj nevystúpil v riadnej rozprave. Vo všetkých svojich vystúpeniach menil ten svoj pozmeňujúci návrh. Aj v poslednom vystúpení, ktoré nebolo súčasťou rozpravy, dal pozmeňujúce návrhy k tomu, čo prednášal. To znamená, ani jedno z jeho vystúpení nebolo rovnaké, jednotné a ešte k tomu to posledné, ktoré považujete za to, o ktorom ste hlasovali, nebolo v riadnej rozprave. Z toho dôvodu si myslím, že aj toto hlasovanie nemôže byť považované za korektné. Ďakujem.
Ľ. Jahnátek, minister hospodárstva SR: (2010-02-02):
Podľa Partnerskej dohody medzi Európskym spoločenstvom a krajinami Afriky, karibskej a tichomorskej oblasti, podpísanej 23. 6. 2000 v Cotonou, sa zmluvné strany dohodli do konca roku 2007 uzavrieť nové obchodné dohody o hospodárskom partnerstve, ktoré by mali zabezpečiť dlhodobý rozvoj, hospodársky rast, znižovanie chudoby a integráciu krajín Afriky, karibskej a tichomorskej oblasti do globálnej ekonomiky. Pre účely uzavretia dohôd o hospodárskom partnerstve boli krajiny Afriky, karibskej oblasti a tichomorskej oblasti rozdelené do šiestich regiónov, do ktorých patrí aj Stredná Afrika. Keďže sa plnohodnotnú dohodu s celým regiónom Strednej Afriky do konca roku 2007 nepodarilo uzavrieť, bola uzavretá len táto dočasná dohoda s cieľom zabrániť narušeniu obchodu medzi Strednou Afrikou a Európskym spoločenstvom, s ktorou zatiaľ súhlasil len Kamerun a ktorej platnosť bude až do uzavretia plnohodnotnej dohody s celým regiónom Strednej Afriky. Dočasná dohoda obsahuje ustanovenia o obchode s tovarom, uľahčení colného a obchodného styku, technických prekážkach obchodu, ako aj ustanovenia o rozvojovej spolupráci, v ktorých sa stanovujú prioritné oblasti činnosti na jej vykonávanie. Dohoda predpokladá pokračovanie rokovaní na regionálnej úrovni o otázkach týkajúcich sa investícií, služieb a obchodu a ustanovuje, že po uzavretí úplnej regionálnej dohody ju táto úplná regionálna dohoda nahradí. Dočasná dohoda je prezidentskou dohodou, pri ktorej sa podľa čl. 7 ods. 4 Ústavy Slovenskej republiky pred ratifikáciou vyžaduje súhlas Národnej rady Slovenskej republiky. Vážený pán predsedajúci, vážené panie poslankyne, páni poslanci, dovoľujem si požiadať o schválenie predloženého návrhu. Ďakujem.
Pellegrini, Peter, predseda NR SR (2015-05-21):
Kolegyne, kolegovia, budeme pokračovať v prerušenom rokovaní hlasovaním o návrhu uznesenia k Správe o stave implementácie štrukturálnych fondov a Kohézneho fondu v období 2007 – 2013, tlač 1553. Poprosím, pán poslanec Petráš, aby ste uviedli hlasovanie. (Hlasovanie o návrhu uznesenia k Správe o stave implementácie štrukturálnych fondov a Kohézneho fondu v programovom období 2007 – 2013 , tlač 1553.)
Marcinčin, Anton, poslanec NR SR (2010-12-10):
Dámy a páni, dovoľte, aby som predniesol správu výboru pre financie a rozpočet o výsledku prerokovania návrhu záverečného účtu verejnej správy Slovenskej republiky za rok 2009 – aktualizácia podľa finálnych údajov vykázaných v metodike ESA 95 (tlač 173). Výbor Národnej rady pre financie a rozpočet prerokoval návrh dňa 18. novembra 2010 a uznesením č. 65 zobral na vedomie návrh záverečného účtu, ktorý vykazuje v metodike ESA 95 schodok verejnej správy 4 999,9 mil. eur, čo znamená 7,9 % hrubého domáceho produktu v roku 2009. Konsolidovaný dlh verejnej správy k 31. decembru 2009 dosiahol 22 330,4 mil. eur, čo predstavuje 35,4 % hrubého domáceho produktu v roku 2009. Výbor odporučil Národnej rade návrh záverečného účtu zobrať na vedomie. Výbor ma zároveň poveril, aby som navrhol postup pri jej hlasovaní o návrhoch, ktoré vyplynuli z rozpravy, a hlasovať o predmetnom návrhu ihneď po ukončení rozpravy k nemu. Pán predsedajúci, dovoľte, aby som prečítal návrh na uznesenie.
Heger, Eduard, podpredseda vlády a minister financií SR (2020-04-07):
Ďakujem veľmi pekne. Pán predsedajúci, kolegyne, kolegovia, keďže túto Národnú radu už poznám nejaký ten piatok, tak bolo také milé pozorovať vlastne tú rozpravu a prísť s témou, ktorá naozaj má v sebe politický náboj, a tak to aj vyzeralo. Ja zareagujem len kratučko a potom v úvodnom, nie v úvodnom slove, ale na úvod vlastne toho druhého čítania vystúpim aj v rozprave, aby ste mohli aj reagovať na mňa a mohli, mohli sme sa o tom viacej porozprávať, pretože viem, však vlastne ste vyjadrili svoj postoj, ako zrejme budete aj hlasovať. Ja som veľmi rád, že je tu veľa uvedomelých ľudí, ktorí rozumejú tejto, tejto téme, a teda zazneli práve z radov koalície, takže ďakujem, ďakujem za podporu. A čo sa týka teda opozície, tam poviem asi len toľko, že myslím, že pán Pčolinský to tak celkom vystihol, keď hovoril o tom, že je dôležité viesť odbornú debatu, keď sa bavíme o odborných veciach, samozrejme, každý sa k tomu vie pripojiť. Ja som dnes postrehol vlastne naozaj v rozprave, by som povedal, len málo takých odborných, odborných vystúpení, skôr to boli nejaké pohľady a názory. K nim sa potom vyjadrím samostatne, teda, hovorím, v tom druhom čítaní. Takže nejdem vás tu o nič presviedčať. Myslím si, že tá téma je veľmi zrozumiteľná. Jedná sa o odklad splátok, čiže celých splátok, to je asi dôležité povedať, nejedná sa teda o odklad len istiny, ale aj úveru, je to odklad splátok, ktoré, po ktorých aj ľudia volali. Som rád, že sa to podarilo, že to tu je, aby, aby ľudia po tom mohli siahnuť, a, a to je asi tak všetko. Viacej teda, hovorím, poviem potom viacej pri tom druhom čítaní, lebo viem, že v skutočnosti presvedčiť sa tu nikoho nedá, pretože tie vystúpenia boli skôr o tom, aby ste odprezentovali svoj názor, a nie preto, aby ste si nechali názor zmeniť. Viem, že tí, tie odborné otázky, ktoré padli, padli na výbore. Na výbore sme sa dohodli aj s poslancami, ktorí majú o to záujem, že ich vysvetlíme, sa o nich porozprávame. Ja potom tie odpovede sem prinesiem aj do druhého čítania, ale viem, že to nebude preto, aby som vás o niečom presvedčil, lebo tí, čo ste dnes vystúpili, ako vás poznám, viem, že nechcete byť presvedčení, ale chcete len odkomunikovať svoje posolstvá, čo úplne rešpektujem. O tom parlament do veľkej miery je. Ja keď som bol ešte poslancom, som hovoril, že privítal by som, ak by toto miesto bolo miestom diskusie a otvoreného, otvoreného, otvoreného načúvania. Aj dnešná diskusia ukázala, že zatiaľ tomu až tak nie je, ale to nevadí, ako rešpektujem to. Takže prajem vám ešte pekný deň, vidíme sa poobede. Ďakujem pekne za podporu všetkým, ktorí sú rozhodnutí. Verím, že toto opatrenie pomôže ľuďom a že sa dostane aj do druhého čítania. Ďakujem, skončil som. (Potlesk.)
Hambálek, Augustín, poslanec NR SR (2021-05-07):
Ďakujem, pán predsedajúci. Vážené panie poslankyne, vážení páni poslanci, dovoľte mi, aby som v súlade s § 73 zákona o rokovacom poriadku ako určený spravodajca k návrhu uvedeného zákona, tlač 503, predložil informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý aj účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla o tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 11. júna 2021 a gestorský výbor do 14. júna 2021. Skončil som, pán predsedajúci, prosím, otvorte rozpravu.
Pellegrini, Peter, predseda NR SR (2015-09-29):
Pán poslanec Lipšic. Nie je v rokovacej sále. Len pre vašu informáciu, pán poslanec, riadil som sa § 34 rokovacieho poriadku, ktorý hovorí: „Poslanci majú právo podávať procedurálny návrh, ktorý sa týka spôsobu prerokovania veci, časového a vecného postupu rokovania Národnej rady s výnimkou hlasovania o veci samotnej. Urobil som tak ako riadiaci schôdze. A myslím si, že som žiadny paragraf ani ustanovenie rokovacieho poriadku neporušil. O vašom procedurálnom návrhu hlasovať nedám. Pán minister, nech sa páči, ste už na svojom mieste. Ďakujem. Čiže bude pokračovať dokončením svojho vystúpenia posledne prihlásený ústne do rozpravy k uvedenému bodu pán poslanec Viskupič. (Reakcia z pléna.) Už som otvoril rozpravu pokračovaním vystúpenia pána poslanca Viskupiča, takže po jeho skončení a skončení rozpravy a rokovania o tomto celom bode vám udelím slovo na procedurálny návrh.
Laššáková, Jana, podpredsedníčka NR SR (2013-06-20):
Pán poslanec Zajac, nech sa páči.
B. Bugár, podpredseda NR SR: (2006-03-15):
J. Ševc, poslanec: Ďakujem, pán predsedajúci. Chcem navrhnúť, aby bol vypustený z tohto programu bod č. 101 – vydanie zákona o protikomunistickom odboji.
Mikuš, Jozef, poslanec NR SR (2014-01-29):
Ďakujem pekne, pani podpredsedníčka. Ďakujem kolegovi Frešovi za vystúpenie a chcem nadviazať v tom zmysle na jeho vystúpenie, že práve ombudsman je to miesto, akási posledná inštancia, kde sa ľudia, inštitúcie môžu sťažovať vo svojich podnetoch proti porušeniu ľudských práv. Ak ombudsmanke príde takýto podnet, ona je povinná konať. Jej prišli dva podnety v súvislosti so spomenutým zákrokom polície. A k tomu politikárčeniu alebo politike, o ktorej hovoril môj predrečník, si dovolím zacitovať dva citáty pani Dubovcovej. Ten prvý citát: „Nerozumiem, prečo by štát, keď už viackrát čelil takýmto podozreniam, nemá mať najlepší záujem na tom, aby odstránil pochybnosti.“ A druhý citát: „Nenavrhovala som žiadne stínanie hláv, nehovorila som, ako kto je a kto nie je zodpovedný, ja som iba žiadala, aby štát prijal také opatrenia, aby podobné akcie sa vykonávali tak, aby bol o nich kamerový záznam.“ Takže o akom, o akej politike a politikárčení hovoríme? Myslím si, že práve vláda prejavila tú aroganciu, keď nechcela hovoriť o tých záveroch, ktoré pani ombudsmanka vo svojich vystúpeniach a vo svojej správe dala. Prečo nemohla hovoriť na vláde a diskutovať? Je to trošku iný príklad, o ktorom hovorí pán kolega Martvoň. Myslím si, že vláda sa zachovala veľmi necitlivo a veľmi neslušne jednak k osobe aj vzhľadom k tomu, že je to žena, ale hlavne k úradu. V tom podporujem to, čo hovoril môj predrečník kolega Frešo. Ďakujem.
J. Brocka, poslanec: (2008-10-29):
Dámy a páni, nielen vklady občanov, ako si vy myslíte, že sú ohrozené, v dnešný deň sú ohrozené aj pracovné pozície a zamestnanie mnohých ľudí na Slovensku a sú ohrození stratou zamestnania a pri strate zamestnania sa dostanú do ťažkej situácie. Týmto návrhom Kresťanskodemokratického hnutia, ktorý prezentovala Monika Gibalová, by sme mohli mnohým ľuďom pomôcť. Dámy a páni, toto je konkrétny, účinný a potrebný návrh, konkrétne opatrenie, ako možno zmenšiť alebo eliminovať negatívne dopady finančnej krízy na najviac ohrozené skupiny občanov. Dámy a páni, dôsledky, negatívne dôsledky finančnej krízy sa prejavujú aj stratou zamestnania a najviac ohrozenou skupinou sú práve ľudia pred odchodom na dôchodok, ľudia po päťdesiatke. Som presvedčený, že ak máte naozaj záujem skutočne pomôcť tým, ktorí tú pomoc potrebujú, že tento návrh, ktorý prezentovala kolegyňa Monika Gibalová, podporíte.
Číž, Miroslav, podpredseda NR SR (2015-05-20):
Ďakujem, pani poslankyňa. Ja vám len chcem povedať, že by som si vážil, keby som cítil nejaký rešpekt k výkonu funkcie riadiaceho tejto schôdze. Keď sa prihlási pán poslanec s reakciou na faktické poznámky, tak má reagovať na faktické poznámky, ak sa prihlási do rozpravy, tak v takom prípade, samozrejme, rešpektujem rokovací poriadok. Teraz opäť teda je celý rad faktických poznámok. Neviem, ako to bude potom ďalej, ale poprosím, keby sme rešpektovali práve, že ja udeľujem slovo. Veľmi pekne ďakujem za porozumenie. Faktické poznámky na vystúpenie v rozprave pani navrhovateľky, páni poslanci Osuský, Vašečka, Poliačik, Huba. Uzatváram možnosť prihlásiť sa s faktickou poznámkou. Slovo má pán poslanec Osuský.
Blanár, Juraj, podpredseda NR SR (2023-06-27):
Pán poslanec Stančík s faktickou poznámkou.
Bugár, Béla, podpredseda NR SR (2018-10-24):
Ďakujem pekne. Vyhlasujem prestávku do 14.00 hod. a podľa dohodnutého programu budeme pokračovať v rokovaní. (Prerušenie rokovania o 12.51 hodine.) (Pokračovanie rokovania o 14.00 hodine.)
Naď, Jaroslav, dočasne poverený minister obrany SR (2023-02-09):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, z hľadiska zastupovania, teda predsedu vlády a ministra financií Slovenskej republiky Eduarda Hegera zastupujem ja, pani podpredsedníčku vlády a ministerku investícií, regionálneho rozvoja a informatizácie Veroniku Remišovú zastupuje pán minister zdravotníctva Vladimír Lengvarský, pána ministra práce, sociálnych vecí a rodiny Milana Krajniaka zastupuje pán minister školstva, vedy, výskumu a športu, pán Ján Horecký, pani ministerku kultúry Slovenskej republiky Natáliu Milanovú zastupuje pán minister školstva, vedy, výskumu a športu, pán Horecký. Neprítomní sú aj ministri, ktorí neboli, ktorým neboli položené otázky: minister spravodlivosti pán Viliam Karas a minister zahraničných vecí pán Rastislav Káčer.
Zmajkovičová, Renáta, poslankyňa NR SR (2011-06-01):
Ďakujem za slovo. Ja budem teraz citovať z nálezu Ústavného súdu zo 4. marca 98. Ústavný súd konštatuje: Tam, kde by štátne orgány svojou činnosťou zasiahli neoprávnene do práv a právom chránených záujmov právnických osôb a fyzických osôb, štát má povinnosť vytvoriť systém kontrolných mechanizmov na ich ochranu. Jedným z nich je prokuratúra. Jej miesto v kontrolnom systéme je nezastupiteľné a má svoje opodstatnenie. Ústavodarca nezávislosť prisúdi len určitým orgánom a výslovne to ustanovil v ústave. Ôsma hlava ústavy, Prokuratúra. U orgánoch, kde nezávislosť nechce priznať, v ústave ju neuvádza. Ďalej, vláda do činnosti prokuratúry ani vymenovávania jej vedúceho predstaviteľa nevstupuje a prezident menovaním generálneho prokurátora potvrdí návrh Národnej rady Slovenskej republiky. No, kolegyne, kolegovia z vládnej koalície, určite však budete so mnou súhlasiť, že konštatovanie, že vláda do činnosti prokuratúry ani vymenovania jej vedúceho predstaviteľa nevstupuje, je v Slovenskej republike klam. Veď práve predsedníčka vlády intenzívne zasahuje do voľby generálneho prokurátora svojimi vyhláseniami. Vytvorila priam hystériu v koaličných poslaneckých klubov, keď svoje zotrvanie vo vláde podmienila zvolením svojho politického kandidáta. Ďakujem. (Potlesk.)
Blanár, Juraj, podpredseda NR SR (2023-03-22):
Vyhlasujem všeobecnú rozpravu za uzavretú. Pán navrhovateľ má záujem o záverečné slovo? Áno. Nech sa páči, máte ho.
Mojš, Milan, poslanec NR SR (2016-10-19):
Pán predsedajúci, dajte, prosím, hlasovať o návrhu uznesenia, tak ako je uvedené v prílohe spoločnej správy. Ďakujem.
Cigániková, Jana, poslankyňa NR SR (2016-11-24):
Ďakujem pekne. Páni, ja len krátko. Peter, práve preto som, som to teda vo svojej reči uviedla, lebo je to podľa mňa jedna z najdôležitejších vecí na roveň s tým, aby sa ľudia starali o svoje zdravie a aby boli za to bonifikovaní, som dala odštátnenie nemocníc a podobne. Čiže myslím si naozaj, že je to rovnako dôležité. A je veľmi dôležité to ľuďom povedať, povedať im pravdu, že aj oni sú zodpovední za svoje zdravie a že jednoducho nikto sa o nich, o ich zdravie lepšie nepostará ako oni sami. Ďakujem aj tebe, Eugen. Áno, sú to odvážne opatrenia, ale zdravotníctvo sa odvážne zanedbáva už roky a bolo by načase teda, aby sa tam začali robiť zmeny. Viem, že toto je rozprava k rozpočtu, ale chcela som zdôrazniť, že ruka v ruke s tým, že nesúhlasím, aby išlo do zdravotníctva menej zdrojov, by mali ísť aj reformy a zmeny a tie som chcela teda konkrétne pomenovať, ktoré by podľa mňa, veľmi, veľmi pomohli. Ďakujem pekne.
Glváč, Martin, podpredseda NR SR (2018-06-18):
Pán poslanec Bernaťák.
P. Hrušovský, predseda NR SR: (2005-05-24):
M. Murgaš, poslanec: Máte pred sebou pozmeňujúce a doplňujúce návrhy, ktoré boli prijaté vo Výbore Národnej rody pre financie, rozpočet a menu a vo Výbore Národnej rady Slovenskej republiky pre hospodárstvo, privatizáciu a podnikanie. Pán predseda, dajte hlasovať o týchto pozmeňujúcich a doplňujúcich návrhoch. (Ruch v sále.)
Pellegrini, Peter, predseda NR SR (2015-03-18):
Ďakujem pekne. Zajtra o 8.00 hod. zvolal pán predseda zdravotníckeho výboru rokovanie výboru. Zároveň vás chcem informovať, že po tom, ako sa spýtam, či každý využil svoje právo hlasovať, a ukončím hlasovanie, počas doby, kedy budú overovatelia spočítavať výsledky, budeme pokračovať v rokovaní tak, aby sme nebrzdili rokovanie Národnej rady. Potom ho prerušíme za účelom oznámenia výsledku tajného hlasovania. (Akt tajného hlasovania.)
P. Hrušovský, podpredseda NR SR: (2002-03-13):
Pán minister vystúpil v rámci záverečného, pán poslanec Cuper, ja som skončil rozpravu. Pýtal som sa pána ministra, či sa chce vyjadriť. Pán minister sa vyjadril. K vystúpeniu pána ministra nie sú už možné faktické poznámky. Nech sa páči, pán poslanec. (Hlasy v sále.) Mal záverečné slovo. Pán poslanec Kresák. Mal záverečné slovo.
Mičovský, Ján, poslanec NR SR (2015-06-17):
Ďakujem za slovo, pán podpredseda. Hovoril si, pán poslanec Lipšic, o tom, že v našej krajine je teda treba znížiť množstvo strachu, že teda aby pribúdalo ľudí, ktorí sa neboja. Áno, je to pravda, otázka je, kde ich máme hľadať. Lesníka v lese, predavačku za regálom alebo má to byť robotník v továrni, ten to má vybojovať? No vieme, že ten to vybojovať nemôže, jednoducho chýbajú príklady. Kde máme hľadať príklady? Kto má začať? No, myslím si, že máme tu veľmi blízko okolo seba prostredie, ktoré by malo byť vzorom. My. My, sme to. Najvyšší predstavitelia štátu. Tí, čo vládnu, i tí, čo ich kontrolujú, a tak ako si povedal, hlavne ukázať aj na korupciu vo vlastných radoch. Má to obrovský ozdravný účinok a myslím si, že veľmi rýchlo by sa zmenila atmosféra v protikorupčnom boji, keby to niekto s bojom proti korupcii myslel naozaj vážne. Ale môže to myslieť niekto v tejto sieni skutočne úprimne vážne bez nejakých pripomienok pod čiarou? Môže to byť úplne vážne, pokiaľ v tejto sieni máme ľudí, i v tejto chvíli, ktorí tých, ktorí bojujú proti korupcii alebo sa snažia statočne o nej niečo povedať, niektorí poslanci prehlasujú a nazývajú udavačmi. Tu treba začať. Tu je naša spoločná úloha ukázať vzory. Ďakujem.
Laurenčík, Milan, podpredseda NR SR (2020-11-05):
Ďakujeme za odpoveď. Pán poslanec, máte doplňujúcu otázku? Nech sa páči v rozsahu dvoch minút.
Blanár, Juraj, podpredseda NR SR (2023-03-21):
Posledná faktická od pána poslanca Habánika.
Janiš, Stanislav, poslanec NR SR (2010-07-08):
Ďakujem za slovo. Ustanovujúca schôdza výboru pre hospodárstvo bude teraz hneď v miestnosti číslo 33 na prízemí.
Šeliga, Juraj, podpredseda NR SR (2021-02-05):
Pani poslankyňa Bittó Cigániková, nech sa páči.
Danko, Andrej, predseda NR SR (2017-09-06):
Vážené panie poslankyne, vážení páni poslanci pokračujeme v prerušenom rokovaní v hlasovaní v prvom čítaní, ale predtým mi dovoľte, aby som na základe pani, požiadavky pani poslankyni Pfundtner pozdravil na balkóne žiakov zo Základnej školy, Česká, z Bratislavy. (Potlesk.) Takže pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 651), bod 10 schváleného programu. Prosím spravodajcu z výboru pre financie a rozpočet poslanca Radovana Baláža, aby uviedol hlasovanie. [Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 651.]
Gažovičová, Tina, poslankyňa NR SR (2024-04-18):
Ďakujem pekne, pán podpredseda vlády, vy nás teda evidentne rád poučujete a veď ja by som sa aj rada učila od skúsenejších, áno, ja som tu prvý mandát, vy ste tu už niekoľko desaťročí v politike. Ale naozaj musím úprimne povedať, že jediné, čo som tu vo vašom vystúpení počula, je vyhováranie sa. A počuli sme, čo všetko urobila zle minulá vláda, pokojne by sme mohli ísť do detailov, že čo urobili a čo bolo dobré, zlé, ale toto nemá byť diskusia o minulej vláde. My sme vám položili veľmi konkrétnu otázku a ja vás poprosím, aby ste na tú konkrétnu otázku zodpovedali. Čo robí premiér Fico a čo robíte vy ako vláda, aby ste presvedčili Európsku úniu, že vaša vláda nerozkradne európske peniaze a že vaša vláda vie narábať s eurofondami? Pretože to je skutočná obava Európskej únie a to je to, prečo hrozí, že nám tie eurofondy vezmú. Ako veď sme tu polroka, videli sme vaše priority, videli sme, medzi vašimi prioritami bolo najprv založenie nového ministerstva, Trestný zákon, to nebola naša iniciatíva, to sú evidentne priority vašej vlády... (Prerušenie vystúpenia časomerom.)
P. Paška, predseda NR SR: (2007-10-18):
Takže budeme hlasovať. Poprosím teraz pána poslanca Petra Pelegriniho, aby uvádzal hlasovanie o návrhu na vyslovenie súhlasu Národnej rady Slovenskej republiky s predbežným vykonaním Dohody o leteckej doprave medzi členskými štátmi Európskej únie a Európskym spoločenstvom na jednej strane a Spojenými štátmi americkými na strane druhej. Je to tlač pod č. 410. Pán poslanec, máte slovo. Poprosím vás o pokoj, dámy a páni.
Číž, Miroslav, podpredseda NR SR (2015-05-12):
Vážený pán kolega, no, k tej faktickej poznámke ma vyprovokovala iba v podstate taká zásadná vec, že hovorili ste tu o motivácii ľudí, prečo kam vstupujú. Ja chcem oceniť na vašom diskusnom príspevku, že aspoň ste sa vyvarovali označovaniu vašich názorových oponentov za primitívov a podobne, čo veľkí džentlmeni, ktorí tu sú poblíž, využívajú veľmi radi. Ale to, čo by som chcel povedať, viete, ľudia neveria štátu a teda veria finančným spoločnostiam. Tým finančným spoločnostiam, ktoré rozvrátili celú svetovú ekonomiku. Týmto finančným trhom, ktoré zobrali len Európe 1,6 bil. eur z verejných rozpočtov, zaplatili to tí jednoduchí ľudia, aj tí sporitelia. Že trošku hanby nemáme niektorí, keď o týchto veciach hovoríme. Pán kolega, ja ešte raz tu chcem zdôrazniť, aj keď to celkom už teraz v tejto fáze možno nepatrí. Ja považujem takúto privatizáciu verejných peňazí za naozaj, za obludný trestný čin. Za obludný trestný čin, ktorým vytvárate obrovské riziká pre ľudí, že v budúcnosti nebudú mať peniaze na penzie a bude sa musieť o nich starať minimálnym spôsobom štát. A že po tom všetkom, čo sa deje a čo všetci vidíme, sa tu vážne, sú ľudia schopní sa postaviť a vyprávať o tom, aký len fantastický mechanizmus sme vymysleli. Zobrať a vyprávať o oligarchoch a o všetkom možnom, tu ste vyrábali cirkusy, koľko, ja mám furt ten pocit, že koľko ľuďom platia za to, že sú schopní tak ťažko sprofanovaný systém týmto spôsobom obhajovať, ak mám používať váš slovník, ktorý ste tu používali v iných súvislostiach, ako obrovské množstvo času ste s tým strávili. V tom je, pán kolega, problém. A zásadný problém, ktorý tu je, že naozaj sa verejnosti nedá vysvetliť, aký je ten stav, pretože sa vám darí prostredníctvom médií aj blokovať seriózne verejné diskusie na túto tému a naozaj ukázať, aký je stav úvah na diskusie v okolitých štátoch, napríklad v onom Maďarsku a Poľsku, keď sme už pri tom, a v Česku. A napriek tomu tá schopnosť tváriť sa, že to neexistuje, že to tu nie je a miesto toho hovoriť ,ako ratovať tých 180 miliárd, ktoré tam sú a tieto všelijaké nezmysly, ktoré tu musíme počúvať. (Prerušenie vystúpenia časomerom.)
Tittel, Dušan, poslanec NR SR (2018-06-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73... (Prerušenie vystúpenia predsedajúcim.)
Pellegrini, Peter, predseda NR SR (2023-12-19):
S reakciou na faktické pán poslanec Dostál.
Ráž, Jozef, minister dopravy SR (2024-02-13):
Ďakujem pekne. Tak, na pána poslanca Ondreja Dostála ako moc reagovať netreba, v podstate dešifroval, zhrnul všetky naše úmysly a úplne presne k tomu, nakoľko čo s čím súvisí alebo nesúvisí, tak k tomu sa tiež vyjadrovať nebudem, všetko so všetkým súvisí. Čiže rád by som zareagoval len na pána poslanca Hlinu. Čiže takto, pán poslanec, vzhľadom na to, ako ste vy naložený v tej téme, teraz myslím v pozitívnom zmysle slova, keďže ste stavali a máte s tým skúsenosti, tak neverím, že to, čo robíte, robíte z nedostatku poznania problematiky. To znamená, že vychádza mi, že potom možno v rámci toho, že sa snažíte teda robiť tú politiku, lebo ja politik nie som, tak sa snažíte teda ako vytvoriť určité, iný dojem o tom, čo sa naozaj ide udiať. Tak ako pred, nebudem sa vracať už naspäť k tomu zákonu teda o stavebnom práve, kde sme, teda podľa vás ideme povoľovať atómovú elektráreň v Terchovej, vyjadrím sa čisto k tomuto. To defaultné nastavenie toho, že, vaše teda, že si myslíte, že všetci sú zlí a všetci sa snažia všetko ukradnúť, tak tunak naozaj upozorňujem, že v tomto, v tomto prílepku, v ktorom ale vychádzame v ústrety samospráve a ktorá absolútne, absolútne súvisí s výstavbou obecných a nájomných bytov, kde sme v podstate umožnili na to medziobdobie, medzi tým, kedy sa dostavia bytovka v obci a začne sa stavať, to znamená, ešte neexistuje, nedá sa ju založiť, lebo je úplne štandardné, že tie postavené bytovky sa zakladajú v prospech štátu, a teda v prospech Štátneho fondu rozvoja bývania, tak na to medziobdobie si musí každá tá obec založiť nejaký iný obecný majetok. To je úplný štandard. A keďže VÚC-ky mali tie majetky zverené zo štátu, to znamená delimitované, tak tam tá možnosť nebola. Takže my len otvárame pre nich túto možnosť. A áno, často sú to aj školy a sú to aj nemocnice, ale je to, ešte raz opakujem, len je to, je to založené len v prospech Slovenskej republiky a v prospech teda Štátneho fondu rozvoja bývania. Je to na ich žiadosť, my sme si to nevymysleli sami od seba, je to preto, aby sme im zjednodušili život, aby aj VÚC-ky sa mohli uchádzať o procesy v rámci štátneho fondu rozvoja bývania a k výstavbe bytov. Dobre. Chápem, že používate stále tie podmieňujúce spôsoby a otázniky a tak ďalej, je to v poriadku, len teda nezavádzajme. Skúsme hovoriť o tom, ako to je. Ďakujem veľmi pekne.
Ďuriš Nicholsonová, Lucia, podpredsedníčka NR SR (2019-02-01):
Pani poslankyňa Zemanová.
Laurenčík, Milan, podpredseda NR SR (2021-05-06):
Vážené panie poslankyne, vážení páni poslanci (ruch v sále a zaznievanie gongu), pokračujeme v prerušenom rokovaní hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 447), bod 25 programu. Prosím spoločného spravodajcu z výboru pre zdravotníctvo pána poslanca Marka Šefčíka, aby hlasovanie uvádzal. (Ruch v sále a zaznievanie gongu.) (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 447.)
P. Paška, predseda NR SR: (2009-10-27):
(Hlasovanie.) 137 prítomných, 103 bolo za, 34 sa zdržalo. Tento návrh uznesenia sme schválili. Pán poslanec Kvorka uvedie hlasovanie o návrhu poslankyne Národnej rady Slovenskej republiky Zdenky Kramplovej na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov . Je to zákon v prvom čítaní.
T. Cabaj, podpredseda NR SR: (2010-02-02):
Gestorský výbor, v tomto prípade ústavnoprávny výbor, určil svojho predsedu za spravodajcu, takže dávam slovo pánu predsedovi výboru a poslancovi Mojmírovi Mamojkovi.
Bugár, Béla, podpredseda NR SR (2010-12-16):
Pán poslanec Pelegrini, nech sa páči, môžte reagovať na faktické.
Glváč, Martin, podpredseda NR SR (2016-06-22):
Pán poslanec Poliačik.
P. Hrušovský, predseda NR SR: (2004-10-20):
(Hlasovanie.) Prítomných 137, za 62, proti 65, zdržali sa 9, nehlasoval 1. Návrh sme neschválili. Zs. Komlósy, poslanec: Priznám sa pán predseda, po porade aj s legislatívcami Národnej rady nie je nám jasné, že vzhľadom na to, že v rozprave neodznel iný návrh, či teraz máme hlasovať o tom, že ho postúpime do druhého čítania. Podľa § 73 ods. 4 pán navrhovateľ predkladal síce návrh, ale už nie v rozprave. Rozprava bola uzavretá, čiže ten návrh už odznel mimo rozpravy.
Kollár, Jozef, poslanec NR SR (2011-09-14):
Ďakujem pekne za slovo. Pán podpredseda Fico, vy ste vo svojom vystúpení trikrát povedal brutálnu pravdu. Pravda číslo jedna. Citujem: „Nie som ekonóm.“ To je fakt. Tak ako ja nie som právnik. Pravda číslo 2. 12,5 mld. je viac ako 10 mld. To je tiež holý fakt, voči tomu nikto nemôže namietať. A trošku na odľahčenie, keďže sú takmer dve hodiny v noci, pravda číslo tri, že pani premiérka je najkrajšia. No, a teraz poďme k tomu, že je naozaj nadľudským výkonom dať lekciu z ekonómie právnikovi na ploche dvoch minút. Už len minúty a pol. Pretože hrubý dlh, pán Fico, sa vo všetkých civilizovaných krajinách meria k výkonnosti ekonomiky. A výkonnosť ekonomiky sa meria v HDP. To znamená, že tak ako niektorá rodina si požičia 3-tisíc eur úver v banke, ale keď má nízky príjem, tak ho nedokáže splácať. Iná rodina si požičia 10-tisícový úver v eurách, ale má vyšší príjem, tak ho splácať dokáže. Vaša vláda, pán Fico, medzi rokmi 2008 až 2010 dvihla alebo zvýšila verejný hrubý dlh Slovenska z 28 % HDP na 41 % HDP. Všetci prítomní sa zhodneme, že 28 a koľko je 41? A 13. Čiže vaša vláda o 13 percentuálnych bodov voči HDP, voči výkonnosti ekonomiky dvihla dlh tejto krajiny. Vláda Ivety Radičovej má v trojročnom programovom rozpočtovaní naprogramované, že pôjde zo 41 % na 45. 41 a koľko je 45? A 4. To znamená o 4 percentuálne body. Pýtam sa, je 13 viac ako 4? Ďakujem. (Potlesk.)
Laššáková, Jana, podpredsedníčka NR SR (2015-06-18):
Ďakujem pekne. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási pani podpredsedníčka Erika Jurinová a pán poslanec Hlina. Pani podpredsedníčka, ešte predtým, ako vám dám slovo, dovoľte, aby som na balkóne privítala žiakov Základnej školy z Michaloviec a žiakov cirkevnej školy sv. Kríža z Kežmarku. Vitajte v Národnej rade. (Potlesk.) Nech sa páči, pani podpredsedníčka Jurinová, máte slovo.
Zmajkovičová, Renáta, podpredsedníčka NR SR (2013-04-30):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Hlina.
Bittó Cigániková, Jana, poslankyňa NR SR (2024-01-16):
Ďakujem pekne. Dávam procedurálny návrh, aby parlament vyzval predsedajúcich, aby nezneužívali svoju pozíciu a posty na vstupovanie do debát a možnosti, bez možnosti protireakcie, najmä ak teda predsedajúci môže vystúpiť kedykoľvek, tak aby naňho bolo možné reagovať. Odôvodnenie: Toto je len ďalšia z vecí, kde je, ktorá sa dá nazvať politickou nekultúrou, zneužívate jednoducho svoje postavenie, nič iné vám nehovoríme, vážená koalícia, len vás prosíme o normálny, nič iné, chlapci, sa od vás nechce, len aby ste sa normálne férovo chovali. Ak od nás, od opozície, niečo chcete, dodržujte to tiež a ak niečo robíte, nečudujte sa, že robíme to isté a nezneužívajte svoje pozície. Však hádam vás tu my nemusíme starých harcovníkov vychovávať. A budeme všetci kľudní, keď budete robiť to, čo máte. Ďakujem.
Paška, Pavol, predseda NR SR (2012-09-20):
Hlasujeme. (Hlasovanie.) 141 prítomných, 79 za, 46 proti, 16 sa zdržalo. Zobrali sme na vedomie písomné odpovede členov vlády na interpelácie. Ďakujem pekne, pán poslanec. Pani poslankyňa Obrimčáková bude uvádzať teraz v druhom čítaní hlasovanie o vládnom návrhu zákona, ktorým sa mení zákon č. 184 o odbornom vzdelávaní a príprave. Je to tlač 121. (Hlasovanie o vládnom návrh zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony , tlač 121.)
I. Mikloš, poslanec: (2007-02-02):
Čo sa týka pani poslankyne Tóthovej. Porovnávať slovenský systém dôchodkovej alebo vôbec sociálny s americkým je absolútne neadekvátne, pretože je úplne iný. Z toho často, mimochodom, vychádzalo napríklad v Spojených štátoch, boli isté problémy v podnikových dôchodkových systémoch, v podnikových fondoch, keď podniky vytvárali dôchodkové fondy pre svojich zamestnancov, nediverzifikovali dostatočne, neboli tam dostatočné poistky a skrachovali. Je to úplne iný systém ako na Slovensku. Preto tam klásť paralelu je absolútne neopodstatnené. Pán podpredseda Číž, no, už ste mi aj privatizáciu ministerstiev takmer vložili do úst. Nie, nie, priznám sa, že ministerstvá privatizovať nechcem, ale niekedy mám pocit, že vašu stoličku by možno bolo dobré. Reklama. Ak ste z toho, čo som hovoril vyvodili alebo máte pocit, že glorifikujem reklamu, tak to tak jednoducho nie je. Dokonca aj keby sme hovorili o tom, aký je podiel výdavkov na reklamu u nás napríklad a vo vyspelých bohatých trhových ekonomikách, tak by ste zistili, že tam je to až dvakrát vyšší podiel a že stále ešte naše výdavky na reklamu nedosahujú tie úrovne, ktoré sú vo vyspelých krajinách a aj preto, že je tam rozvinuté trhové prostredie a konkurencia aj vďaka reklame, ktorá samozrejme, že môže byť aj zavádzajúca a zneužitá, ako všetko môže byť zneužité, ale reklama je súčasťou konkurencie, podnikania a trhovej ekonomiky. A aj reklama je jedným z nástrojov rastu ekonomiky, a teda aj rastu životnej úrovne a rastu zamestnanosti. Toto, kto nechápe... (Prerušenie časomierou.)
Galbavý, Tomáš, poslanec NR SR (2010-09-08):
... Richard Sulík nepochopil svoju funkciu ako priestor a príležitosť... (Potlesk. Prerušenie vystúpenia predsedajúcim.)
J. Senko, poslanec: (2008-10-23):
Pán poslanec Mikloš vtedy povedal, že je rád, že som na tieto veci upozornil a že nabudúce, keď budú tento návrh zákona predkladať, tak sa na to pozrú a doplnia. Nestalo sa tak. To znamená, že viac-menej ide iba o formálny návrh zákona do parlamentu, ktorým vlastne SDKÚ iba nejakým spôsobom sa chce zviditeľňovať a hľadať nejaké problémy v rámci tohto sektora. Ja nehovorím, že tu problémy nie sú, ale osobne si myslím, že pokiaľ bol pán Mikloš ministrom financií, tak určite by na takýto systém financovania verejnoprávnych médií nebol pristúpil. Keby bol chcel, tak v tom období by to bol určite sám inicioval. Ďakujem.
Šeliga, Juraj, podpredseda NR SR (2020-11-04):
Ospravedlňujem sa. Ja sa ospravedlňujem. Pani poslankyňa Vaľová, nech sa páči.
V. Novotný, poslanec: (2006-12-05):
Čo  sa týka tej prvej alternatívy, teda zvýšenia odvodov zo 4 na 5 % v spomínanom § 12, osobne môj názor a názor poslaneckého klubu je taký, že nemali by sme suplovať záväzky vlády Slovenskej republiky, ku ktorým sa zaviazala vo svojom programovom vyhlásení vlády. SDKÚ – DS mala vo svojom volebnom programe ročné navyšovanie o 0,25 % a my sa budeme snažiť plniť náš volebný program. Preto tento pozmeňujúci návrh nepodporíme. Čo sa týka druhého pozmeňujúceho návrhu, líši sa od môjho pozmeňujúceho návrhu len tým, že  ja  som  menil  to navýšenie o 0,33 % v § 31c, teda v prechodnom ustanovení a týkalo by sa to len tohto kalendárneho roka s tým, že na budúci kalendárny rok by sme plánovali ďalšie zvyšovanie týchto odvodov presne tak, ako sme to mali my vo svojom volebnom programe, lebo slovenské zdravotníctvo to naozaj potrebuje s tým, že návrh pani poslankyne Sabolovej to riešil v § 12, teda nie v prechodných ustanoveniach a bolo by to akože zvýšenie týkajúce sa dlhodobého obdobia, teda aj ďalších rokov. Každopádne však podporíme aj poslanecký návrh pani poslankyne Sabolovej, lebo ten rozdiel medzi nimi je vlastne len technické riešenie, či to riešime v prechodných ustanoveniach, alebo v normálnom paragrafovom znení zákona. Ďakujem pekne.
Heger, Eduard, poslanec NR SR (2019-09-24):
Ďakujem pekne. Áno, poradenstvo, myslím si, že je kľúčové. Ono vôbec celkovo, myslím si, že čo sa týka poradenstva v zdravotníctve, tak máme kam, kam napredovať. Marek, ty si priniesol také, myslím, že veľmi dôležité aspekty a naozaj z pohľadu ako lekára, bolo veľmi zaujímavé ťa počúvať. To najviac, čo tam vo mne rezonovalo, a to je, však to je to, o čom sa bavíme, že je to veľmi citlivá okolnosť. A ja v tejto celej veci vidím naozaj tri osoby. Teda vidím to dieťa, ktoré je samostatná bytosť podľa mňa, a potom je tu tá žena, ale je tu aj ten muž. A preto sa mi aj veľmi páči iniciatíva napríklad, že Gól za život, ktorá chodí po Slovensku a snaží sa nabádať práve mužov, ktorí priviedli ženu aj do tehotenstva alebo do druhého stavu, aby neutekali od tých žien, aby ostávali a boli im oporou, pretože o to, o to je to pre tie ženy ťažšie, keď na to musia byť samé, na tak závažné rozhodnutie, a rozhodujú vlastne o živote niekoho iného. A taktiež samotný návrh zákona tým, že ho predkladáme spolu, tak určite je, si myslím, že to je veľmi dobrý návrh práve preto, že ide ďalej a dopĺňa vlastne aj tie ostatné zákony v tom, že podáva tú ruku ženám, ako sa vyhnúť tým samotným okolnostiam, pre ktoré sa rozhodujú prísť do potratu, takže, alebo ísť do potratu, čo je, tak ako sme povedali, veľmi citlivá a nepríjemná vec. Takže myslím si, že toto je práve tá debata, že musíme sa jednak pozerať na samotné ženy, čím prechádzajú, musíme sa pozerať aj na mužov a povzbudiť ich, aby v tom stáli pri tých ženách, a zároveň musíme vytvoriť také prostredie, aby tých prekážok alebo aby vlastne tá žena nemala dôvod, prečo na ten potrat ísť, a aby sme jej umožnili čo najlepšie vynosiť to dieťa a rozhodnúť sa, či si ho už nechá, alebo ho dá na adopciu, ale aby to dieťa nemuselo byť potratené, pretože to je, to je, samozrejme, veľmi zlé. Ďakujem.